钦定古今图书集成/明伦汇编/氏族典/第267卷 > 王继升
## 钦定古今图书集成/明伦汇编/氏族典/第267卷 > 王继升

按《宋史王继升传》：“继升，冀州阜城人。性纯质谨，愿事
太宗于藩邸，太宗信任之。即位，补供奉官，累迁军器
库副使。陈洪进来献漳、泉之地，以继升为泉州兵马
都监。会游洋洞民万馀叛攻泉，继升夜击破之，擒其
魁，械送阙下。召还，迁军器库使，知诸道陆路发运事。
端拱初，改领本州团练使，卒。”